Oona Chaplin

Oona Castilla Chaplin (født 4. juni 1986) er en spansk-britisk skuespiller. Hun har blant annet spilt rollen som Talisa Maegyr i TV-serien Game of Thrones, Kitty Trevelyan i BBC-produksjonen The Crimson Field og Zilpha Geary i TV-serien Taboo (2017).

Film- og TV-karriere 
Hun er utdannet ved Royal Academy of Dramatic Art (RADA) i London.

Hun har medvirket i en rekke britiske og spanske kortfilmer og spillefilmer. Blant annet har hun spilt mot sin mor Geraldine Chaplin i filmene Inconceivable (2008), ¿Para qué sirve un oso? (2011), Imago Mortis (2009) og Anchor and Hope (2017). Hun har også hatt biroller i flere britiske og amerikanske TV-produksjoner. Hun spilte en brasiliansk eksotisk danser i ITVs TV-film Married Single Other (2010); og deretter hadde hun rollen som Marnie Madden, ektefellen til Hector Madden, i BBC-serienThe Hour (2011–2012). Hun spilte kjæresten til John Watson i en episode av BBCs Sherlock (2012); og i TV-serien Game of Thrones spilte hun rollen som Talisa Maegyr i perioden 2012–2013.

I BBC-dramaet The Crimson Field (2014) spilte hun en av hovedrollene. Rollefiguren hennes het Kitty Trevelyan. I filmen The Longest Ride (2015) spilte hun Ira Levinsons hustru Ruth Levinson..

Hun spiller rollen som Zilpha Geary i TV-serien Taboo, som hadde premiere i 2017 på BBC One og på betalingskanalen FX.

I juni 2017 fikk Ooona Chaplin en rolle i James Camerons oppfølgere til filmen Avatar. Hun spiller rollen som Varang, og rollefiguren hennes har blitt beskrevet som «en sterk og levende hovedrolle som er med i alle oppfølgerne til den første filmen» («a strong and vibrant central character who spans the entire saga of the sequels»).

Filmografi

Film

TV

Familie 
Hun er datter av skuespilleren Geraldine Chaplin og datterdatter av Charlie Chaplin. Hun er oldebarn av den amerikanske dramatikeren Eugene O'Neill, og oppkalt etter hans datter Oona O'Neill Chaplin, som var hennes mormor.

Hennes far er den chilenske filmfotografen Patricio Castilla.

Referanser

Eksterne lenker 

Britiske skuespillere
Spanske skuespillere
Personer fra Madrid
Game of Thrones-skuespillere